Tu primo grande amore

«Tu primo grande amore» er ein singel av Vincenzo Cantiello, gjeven ut 3. oktober 2014. Songen er skriven av Alterisio Paoletti, Fabrizio Berlincioni, Leonardo de Amicis, Vincenzo Cantiello og Francesca Giuliano.

Eurovision
Junior Eurovision Song Contest 2014

26. september 2014 vart det kjend at Cantiello skulle representere Italia då landet debuterte i Junior Eurovision Song Contest 2014 i Marsa på Malta. Både artist og song vart vald internt av Rai Gulp, og 3. oktober 2014 vart «Tu primo grande amore» offentleggjort som det italienske bidraget. Bidraget vart framført på italiensk og engelsk, og vann tevlinga med 159 poeng; 12 frå barnejuryen, San Marino, Slovenia og Montenegro, ti frå Bulgaria, Kroatia, Kypros, Georgia, Ukraina og Malta, åtte frå Armenia, Serbia og Nederland, sju frå Sverige, seks frå Russland og to frå Kviterussland. I tillegg fekk alle landa tolv poeng før poengutdelinga slik at ingen skulle ende opp med null. Røystesystemet var sett saman av 50/50 telefon- og juryrøyster. Hadde ein berre brukt telefonrøyster hadde bidraget enda på tredjeplass med 100 poeng, og hadde ein berre brukt juryrøyster hadde bidraget vunne med 143 poeng. Sigeren gjorde Italia til det fyrste landet som vann same år som dei debuterte, om ein ser vekk ifrå sigeren til Kroatia i den fyrste utgåva av tevlinga i 2003. Det var òg fyrste gong ein song med tekst på italiensk vann tevlinga.

Fotnotar

Kategori:Singlar frå 2014
Kategori:Italienske songar
Kategori:Junior Eurovision Song Contest 2014-songar
Kategori:Junior Eurovision Song Contest-vinnarsongar
Kategori:Italienske Junior Eurovision Song Contest-songar
Kategori:Italienskspråklege Junior Eurovision Song Contest-songar
Kategori:Engelskspråklege Junior Eurovision Song Contest-songar
Kategori:Fleirspråklege Junior Eurovision Song Contest-songar
Kategori:Italienskspråklege songar
Kategori:Engelskspråklege songar
Kategori:Fleirspråklege songar
Kategori:Vincenzo Cantiello-songar
Kategori:Songar skrivne av Vincenzo Cantiello
Kategori:Songar skrivne av Alterisio Paoletti
Kategori:Songar skrivne av Fabrizio Berlincioni
Kategori:Songar skrivne av Leonardo de Amicis
Kategori:Songar skrivne av Francesca Giuliano